I Believe (שיר של די ג'יי חאלד)

"I Believe" הוא שיר שהוקלט על ידי המפיק המוזיקלי האמריקאי די ג'יי חאלד, בהשתתפות הזמר/ת האמריקאי/ת דמי לובאטו. האמנים כתבו את השיר יחד עם דניסיה אנדרוז ובריטני קוני, כשההפקה נעשתה על ידי חאלד. הוא יצא לאור על ידי חברת התקליטים אפיק רקורדס ב-7 במרץ 2018, כסינגל השלישי מהפסקול לסרט "קמט בזמן" משנת 2018.

רקע וכתיבה 
לובאטו דיבר/ה על השיר לראשונה ב-20 בפברואר 2018, וכתב/ה בטוויטר: "אהההה!! אני כל כך מתרגש/ת לספר לכם סוף סוף שהשיר החדש שלי ['I Believe'] עם [די ג'יי חאלד] יהיה בפסקול של דיסני ['קמט בזמן']", תוך פרסום קטע מתוכו. ב-6 במרץ 2018, פורסמה לראשונה תצוגה מקדימה של הקליפ שלו ב"בוקר טוב אמריקה".

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-15 מיליון השמעות.

וידאו קליפ 
הווידאו קליפ הרשמי של השיר בוים על ידי במאית הווידאו קליפים האמריקאית האנה לוקס דייוויס, שביימה עבור לובאטו את הקליפים של השירים "Cool for the Summer", "No Promises", "Sorry Not Sorry", "I Love Me" ו-"OK Not to Be OK". הקליפ מציג את חאלד ולובאטו, כשהם שרים את השיר במקומות שונים ברחבי העולם.

נכון לאוקטובר 2021, מונה הצפיות של הקליפ עומד על למעלה מ-17 מיליון צפיות.

מיקומי שיא

היסטוריית יציאות לאור

קישורים חיצוניים

הערות שוליים 

שירי 2018
סינגלים מ-2018
שירי די ג'יי חאלד
שירי דמי לובאטו
שירי דיסני
שירים באנגלית
שירים שנכתבו על ידי דמי לובאטו
וידאו קליפים שבוימו על ידי האנה לוקס דייוויס
סינגלים בהוצאת אפיק רקורדס